Кантактуюць і праваахоўныя органы дзвюх дзяржаў, у прыватнасці па лініі барацьбы з кіберзлачыннасцю. Дасягнута дамоўленасць аб пачатку беларуска-амерыканскага эканамічнага дыялогу. Павысілася вядомасць Беларусі ў ЗША сярод палітыкаў, бізнесменаў, простых грамадзян. “Усё гэта выклікае асцярожны аптымізм і надзею на тое, што з прыходам да ўлады новай амерыканскай адміністрацыі з’явілася магчымасць калі не пачаць з чыстага ліста, то як мінімум ажыццявіць перазагрузку нашых адносін. І, вядома ж, вельмі хацелася б, каб Вашынгтон адмовіўся ад палітычнай інерцыі ў адносінах да нашай дзяржавы”, — адзначыў міністр.